**Ջորջ Բար** (անգլ.՝ George Elbert Burr, 1859[…], Munroe Falls, Սամիթ շրջան, Օհայո, ԱՄՆ - նոյեմբեր 1939, Ֆինիքս, ԱՄՆ), ամերիկացի նկարիչ։ Առավել հայտնի է իր փորագրանկարներով, որոնցում պատկերել է Ամերիկայի արևմուտքում գտնվող անապատային և լեռնային շրջանները։

Կենսագրություն
--------------

Բարը ծնվել է Օհայո նահանգում, իսկ 10 տարեկանում ընտանիքի հետ տեղափոխվել է Միսսուրի, որտեղ նրա հայրը բացել է տնտեսական խանութ։ Կրթվելով իր մոր կողմից՝ Բարը մեկնել է Չիկագոյի Դիզայնի ակադեմիայում սովորելու (1878) և հետ է վերադարձել 1879 թվականի ապրիլին։

Բարն աշխատել է իր հոր խանութում, բայց երբեք հետաքրքրությունը չի կորցրել արվեստի նկատմամբ։ Հաջողության է հասել վաղ հասակում՝ *Harper* *Scribner* ամսագրերին, *Frank Leslie*շաբաթաթերթին և *Cosmopolitan*-ին նկարներ մատակարարելով։ 1892 թվականին սկսել է քառամյա ծրագիր, ըստ որի Մետրոպոլիտեն թանգարանի (Նյու Յորք) համար նկարել է հնամենի թանկարժեք նմուշներ։ Այս ծրագրի միջոցով վաստակած գումարը բավական էր, որ Բարը կարողանա ամբողջ Եվրոպայով ճանապարհորդության մեկնել իր կնոջ հետ։ Հաջորդ տարիների ընթացքում նրանք այցելում են Իտալիա, Գերմանիա և Բրիտանական կղզիներ. Բարը նկարում է էսքիզներ և ջրաներկով նկարված նկարներ, որոնք հիմք էին հանդիսանալու եվրոպական վայրերի պատկերներով կտավներ ստեղծելու։

Ամերիկա վերադառնալուց մի քանի տարի անց գրիպի համաճարակի պատճառով Բարը մեկնեց Դենվեր առողջական խնդիրները լուծելու համար։ Այնտեղ, թեք և անտառոտ կիրճերում գտնվող ստուդիայում, որտեղից բացվում էր Ժայռոտ լեռների համայնապատկերը, Բարը սկսեց կենտրոնանալ այն աշխատանքի վրա, որի շնորհիվ հետագայում հայտնի է դարձել։ 1910 թվականին նա Դենվերի փողոցներից մեկում կառուցեց քարե տուն։ Կառույցը ձեռք էր բերվել Կանանց ակումբի կողմից, որը մինչև օրս շարունակում է մնալ նրա հավաքատեղին։ 1924 թվականին Բարը տեղափոխվում է Արիզոնայի Ֆինիքս քաղաք, որտեղ ցանկանում էր ապրել մինչև կյանքի վերջ։ Բնակավայրի փոփոխությունը նրան հնարավորություն ընձեռեց ընդլայնելու աշխատանքների ոճը։ Նա և իր կինը, որ մահացավ 1941 թվականին, թաղված են Քամերոնում։

Այսօր Ջորջ Բարի անունը լայնորեն ճանաչված է որպես 20-րդ դարի ամենահանճարեղ ամերիկացի փորագրանկարիչերից մեկի։ Նրա նկարների փորագրանկարները ականավոր հավաքածուների մաս են կազմում և ցուցադրված են Ամերիկայի արվեստի պատկերասրահում, Ֆրանսիական ազգային տպագրության հավաքածուում, Լյուքսեմբուրգի թանգարանում, Վիկտորիայի և Ալբերտի թանգարանում, Բրիտանական թանգարանում, Նյու Յորքի հանրային գրադարանում, Բրուքլինի թանգարանում և Վաշինգտոնի Կոնգրեսի գրադարանում։

Ծանոթագրություններ
------------------

1. 1 2  George Elbert Burr
2. 1 2  George Elbert Burr
3. 1 2  *Swartz A.* George Elbert Burr — 2007.
4. 1 2  RKDartists (նիդերլ.)
5. ↑  «George Elbert Burr (1859–1939)». *Taos and Santa Fe Painters*. Վերցված է 2019 թ․ հունիսի 28-ին.
6. ↑  «George Elbert Burr». *1stdibs*. Վերցված է 2019 թ․ հունիսի 28-ին.
7. ↑  «Curator's Corner 2: Subtle Visions of the West». *Denver Public Library*. Վերցված է 2019 թ․ հունիսի 28-ին.
8. ↑  «George Elbert Burr». *Find a Grave*. Վերցված է 2019 թ․ հունիսի 28-ին.
9. ↑  «George Elbert Burr». *Smithsonian American Art Museum* (անգլերեն). Վերցված է 2018 թ․ օգոստոսի 2-ին.
10. ↑  «Brooklyn Museum». *www.brooklynmuseum.org*. Վերցված է 2018 թ․ օգոստոսի 2-ին.
11. ↑  «Etchings by American Artist George Elbert Burr at MNA». *Museum of Northern Arizona* (ամերիկյան անգլերեն). 2006 թ․ մարտի 17. Վերցված է 2018 թ․ օգոստոսի 2-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ջորջ Բար» հոդվածին։ |

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| 

|  Չափորոշչային վերահսկողություն |
| --- |
|  |
| BNF: 14970860s · GND: 1160257744 · ISNI: 000000006663033X · LCCN: n85328551 · SUDOC: 063766027 · VIAF: 56884084 · ULAN: 500012897 · WorldCat VIAF: 56884084 |

 |

 |